Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 899

3. A szakképesítéssel rokon szakképesítések A szakképesítéssel rokon szakképesítések azonosító száma megnevezése 52 8425 02 múzeumi gyűjtemény- és raktárkezelő III. A szakképesítés szakmai követelményei A) Általános követelmények: A jelölt ismerje: — a közgyűjteményekben folyó tudományos, közművelődési, műtárgymegőrzési és nyilvántartási munka lényegét, — a különböző műtárgyalkotók károsodásának környezeti tényezőit, azoknak a műtárgyakra gyakorolt hatását, a műtárgyak megfelelő tárolási, raktározási, kiállítási megoldásait, — a műtárgyak szállítási, mozgatási, biztonsági feltételeit, — az alkalmazott természettudományokat, a szakszerű konzerválási módszerek elsajátításához, — a gyűjteményi tömeganyag kezelésének, konzerválásának és megóvásának alapvető módszereit, — a műtárgyvédelem történetét és legfontosabb etikai előírásait, — a múzeumi munkaviszony formáit, legfontosabb jogi normáit, — a muzeológusok, a restaurátorok és a természettudományos szakemberek szerepét a műtárgyvédelemben. Legyen képes: — közreműködni az ásatásokon folyó műtárgyvédelmi munkában, — anyagfajták szerint elsajátítani a konzerváló munka és a műtárgyak stabilitását szolgáló legfontosabb műtárgyvédelmi feladatok alapjait, — a régészeti, történeti és néprajzi tömeganyag konzerválását irányítás mellett végezni, — a műtárgyvédelmi munka általa végzett folyamatát dokumentálni, — eredeti technikák alkalmazásával egyszerűbb műtárgymásolatokat készíteni, — betartani a gyűjteményi raktárakra/kiállításokra vonatkozó előírásokat, — a gyűjteményi raktárakban meghatározott muzeológiai rendet tartani, — betartani a raktárakra és a restaurátorműhelyekre, laboratóriumokra vonatkozó munka-, tűz-, baleset- és egészségvédelmi, valamint környezetvédelmi szabályokat, — műtárgyvédelmi tervet és — dokumentációt készíteni, — a dokumentáció részeként a tárgy állapotáról és a beavatkozásokról fotókat készíteni. B) A szakmai képzés tantárgyai és témakörei:

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes